производители или асоциация на организации на производители, изпълняваща оперативна програма, се посещава поне веднъж на всеки три години.
 3. Държавите членки определят кои организации на производители трябва да бъдат проверени въз основа на анализ на риска, при който се вземат предвид следните критерии:
 a)
 размерът на помощта;
 б)
 констатациите от проверките през предишни години;
 в)
 случаен параметър; и
 г)
 други параметри, определяни от държавите членки.
 4. Предварителни известия за проверки на място могат да бъдат изпращани, при условие че целта на проверката не е застрашена от това.
 5. Проверките на място обхващат всички ангажименти и задължения на организацията на производители или асоциацията на организации на производители, нейните членове или дъщерни дружества, когато е приложимо, които могат да бъдат проверени по време на посещението и които не са могли да бъдат проверени по време на административните проверки. Проверките на място се отнасят по-специално до:
 a)
 спазването на критериите за признаване за съответната година;
 б)
 изпълнението на действията и тяхното съответствие с одобрената оперативна програма;
 в)
 във връзка със съответния брой от действия: съответствието на разходите със законодателството на Съюза и спазването на сроковете, заложени в него;
 г)
 използването на оперативния фонд, включително декларираните разходи в исканията за авансови или частични плащания, стойността на предлаганата на пазара продукция, вноските в оперативния фонд и разходите, декларирани и подкрепени от счетоводни или еквивалентни документи;
 д)
 цялостната доставка на продуктите от членовете, доставката на услугите и истинността на предявените разходи; и
 е)
 посочените в член 30 проверки на второ ниво за разходите на изтеглените от пазара количества, за събирането не реколтата на зелено или небрането на реколтата.
 6. Стойността на предлаганата на пазара продукция се проверява въз основа на финансово-счетоводната система, одитирана и сертифицирана съгласно националното право.
 За тази цел държавите членки могат да решат, че декларацията за стойността на предлаганата на пазара продукция се заверява по същия начин като финансово-счетоводните данни.
 Проверката на декларацията за стойността на предлаганата на пазара продукция може да бъде извършена преди представяне на съответното заявление за помощ, но следва да се извърши най-късно преди изплащането на помощта.
 7. Освен при извънредни обстоятелства проверките на място включват посещение на мястото, където действието се изпълнява, или — ако действието е нематериално — на организатора на действието. По-конкретно при действия в индивидуални стопанства, членове на организации на производители, обхванати от извадката по параграф 2, се извършва поне едно посещение, за да се провери изпълнението им.
 Въпреки това държавите членки могат да решат да не извършват такива посещения за малки действия или ако считат, че е малък рискът да не са изпълнени условията за получаване на помощ или операцията да не е била изпълнена. Съответното решение и неговата обосновка се регистрират. Критериите за анализ на риска, предвидени в параграф 3, се прилагат mutatis mutandis към настоящия параграф.
 8. Само проверки, които отговарят на всички изисквания в настоящия член, могат да бъдат считани за изпълнение на нивата на проверка, посочени в параграф 2.
 9. Резултатите от проверките на място се оценяват, за да се установи дали евентуално откритите проблеми имат системен характер и създават